બીએસઇ અને એનએસઇએ સવેલન્સનું નવું માળખું તૈયાર કર્યું છે, જે અંતર્ગત તે ચોકકસ શેરો પર વધુ બાજ નજર રાખવામાં આવશે અને તે મુજબ સ્ટોકસની સમીક્ષા થશે. તેને કારણે રોકાણકારોના હિતની વધારે કાળજી લેવાશે. એએસએમ અથર્તિ (અડિશનલ સર્વેલન્સ મેજર્સ) અંતર્ગત જે કંપ્નીના શેરના ભાવમાં ત્રણ મહિનામાં 200 ટકા કે તેથી વધુનો વધારો ઘટાડો થયો હશે તેને એએસએમમાં લેવાશે. ટોચના 25 કલાયન્ટ્સનું કોન્સન્ટ્રેશન છેલ્લા ત્રણ મહિનામાં 30 ટકા કે તેથી વધુ હશે તો એએસએમમાં લેવાશે. ત્રણ મહિનામાં ઓછામાં ઓછી 30 ઉપલી કે નીચલી સર્કિટ લાગી હશે તો પણ શેરને વધારાના સર્વેલન્સમાં લેવાશે. કલોઝ ટુ કલોઝ પ્રાઇઝ વેરીએશન અંતર્ગત છેલ્લા 30 ટ્રેડિંગ સેશનમાં ભાવમાં 100 ટકા કે તેથી વધુ ફેરફાર થયો હોય તેને વધારાના સર્વેલન્સમાં લેવાશે.